Ørskog kirke

Ørskog kirke er en langkirke fra 1873 i Ørskog, Ålesund kommune, Møre og Romsdal fylke.

Byggverket er i tre og har 650 plasser.

Åttekantkirken
Den forrige kirken var åttekantet og ble oppført i 1807 av Elling Walbøe. Den ble demontert i 1872 og flyttet til Leikong i Herøy.Ekroll, Øystein (2012): Sunnmørskyrkjene - historie, kunst og arkitektur. Bla: Larsnes. J.F.L. Dreiers bilde fra 1826 viser kirken som ble flytte til Herøy, men Dreiers fantasifulle tegning fremstiller bygget som en korskirke. Siste gudstjeneste på Sjøholt ble holdt 7. april 1872. Deretter ble kirken plukket ned og fraktet med båt til Leikong. Ørskog fikk 750 specidaler for bygget. Før året var omme var kirken reist på den ny tomten på Leikong, 26. januar 1873 ble kirken på Leikong vigslet. Bygget var først tekt med spon, noen år senere kom det skifer fordi spon ikke holdt.Grimstad, Arnljot (2012): Korleis det kom kyrkje på Leikong. Årsskrift 2012, Ørskog historielag, hefte nr 22.

Stavkirken
Den middelalderske stavkirken i Ørskog var trolig korsformet og ifølge Dietrichson kan korsarmene være påsatt senere. Stavkirken i Ørskog var blant de største i landet med 2568 kvadratfot.Dietrichson (1892) s. 32  Hans Strøm skrev om stavkirken: «som vel ikkun er opført av staver, men dog en ordentlig Korskirke». Dietrichson konkluderer med at Ørskog var en av fire stavkirker i korsform fra 1300-tallet.Dietrichson (1892) s. 40 «Eyraskogs kirkja» ble omtalt i 1325 og senere i Aslak Bolts jordebok. På 1600-tallet var kirken sterkt forfallen og skal ha blitt satt opp på nytt i 1642 som stavkirke. Innberetningen fra 1722 omtaler bygget som en smukk stavkirke med rundt apsis og intakte svalganger. Hans Strøm skrev også at den var forsynt med et par små tårn eller trespir. Stavkirken ble revet i 1806 da nye kirke ble reist. En dør fra 1642 ble brukt om igjen i åttekantkirken reist 1807 (Dietrichson visste ikke at den gamle døren ble med da åttekantkirken ble flyttet til Herøy). Ifølge Peder Fylling ble steinplaten fra stavkirkens alterbord brukt i trappen i prestegården.Dietrichson (1892) s. 435

 Referanser 

 Litteratur 



 Eksterne lenker 


 Ørskog kommune 
 Kulturnet Møre og Romsdal


Kategori:Kirker i Ålesund
Kategori:Kirker i Nordre Sunnmøre prosti
Kategori:Kulturminner i Ålesund
Kategori:Norske kirker fra 1873
Kategori:Jacob Wilhelm Nordan
Kategori:Langkirker i Møre bispedømme
Kategori:Ørskog